Kyllä. Kupilka-tuotteet ovat elintarvike hyväksyttyjä ja täyttävät EY/EU-vaatimukset. EC/1935/2004/EC §3 ja EU No 10/2011.Viime aikoina on noussut esille bambu tai muun kasvikuidun ja muovin yhdistelmästä valmistetut tuotteet ja niistä mahdollisesti vapautuvat formaldehydi- tai melamiinijäämät. Kareline-materiaalissa käytettävä havusellukuitu ei kuulu EU:n muoviasetuksen kiellettyjen aineiden listalle, eikä materiaalinvalmistusprosessissa käytetä formaldehydia. Kupilka-tuotteita on täysin turvallista käyttää, sillä tuotteista ei irtoa haitallisia aineita pitkässäkään käytössä, oli kyse sitten kylmistä tai kuumista herkuista.